

4 MOSEBOK

*Gud velger ut Abraham for å velsigne alle jordens slekter gjennom ham.*

SETTING

Fra verdens skapelse til ca. 1650 f.Kr.

NØKKELVERS

"*Herren sa til Abram: «Dra bort fra landet ditt og fra slekten din og fra farshuset ditt til det landet som jeg skal vise deg! Jeg vil gjøre deg til et stort folk. Jeg vil velsigne deg og gjøre navnet ditt stort. Du skal bli til velsignelse. Jeg vil velsigne dem som velsigner deg, men den som forbanner deg, skal jeg forbanne. I deg skal alle slekter på jorden velsignes.»*"

1. Mos 12:1-3

Sist oppdatert 1.01.2023

**INNHOLD**

[Innledning 2](#_Toc125562511)

[4. Mosebok som advarende eksempler 3](#_Toc125562512)

[Ødemarken som et bilde 4](#_Toc125562513)

[4. Mosebok 4](#_Toc125562514)

[Struktur 5](#_Toc125562515)

[Kap. 1-10 6](#_Toc125562516)

[Kap. 1-4 6](#_Toc125562517)

[Loven om sjalusi (5:11-31) 6](#_Toc125562518)

[Øversteprestens velsignelse (6:22-27) 7](#_Toc125562519)

[Tidløse sannheter fra kap. 1-10 7](#_Toc125562520)

[Kap. 11: Klaging 1 og 2 8](#_Toc125562521)

[Kap. 13-14 (klage nr. 4) 8](#_Toc125562522)

[Hebreerne 3:7-19 9](#_Toc125562523)

[Kap. 15 9](#_Toc125562524)

[Kap. 16: Korahs opprør (klager nr. 5 og 6) 9](#_Toc125562525)

[Noen tanker om dødsstraff 10](#_Toc125562526)

[Kap. 20 (år 40) 11](#_Toc125562527)

[Kap. 21: Klage nr. 8 og bronseslangen 11](#_Toc125562528)

[Bileam (kap. 22-24) 11](#_Toc125562529)

[Kap. 25 (1. generasjons siste frafall) 12](#_Toc125562530)

[Kap. 26-36 12](#_Toc125562531)

[Kap. 31: Krigen mot midjanittene 12](#_Toc125562532)

[Selofhads døtre (26:33, 27:1-11, kap. 36) 13](#_Toc125562533)

[Jesus i 4. Mosebok 13](#_Toc125562534)

[Tidløse sannheter og anvendelse 13](#_Toc125562535)

## Innledning

4. Mosebok heter *"Numbers"* på engelsk og *"Numeri"* på latin fordi den inneholder et par folketellinger og dermed mye tall. På hebraisk heter den *"i ørkenen"*, og det er der de befinner seg hele tiden. Mens 2. og 3. Mosebok tar ca. ett år til sammen, tar 4. Mosebok 39 år, med et hopp på 38 år som ikke forklares tydelig før i 5. Mos 2:14.

*"Tiden for vår vandring fra Kadesj-Barnea til overgangen over Sered-bekken var trettiåtte år. Da var en hel generasjon av krigere i leiren dødd ut, slik Herren hadde sverget."* 5. Mos 2:14.

Innimellom denne reisebeskrivelsen kommer det også noen lover. Når lovene kommer i kontekst av fortellinger på denne måten, blir historien mer dynamisk, og det viser at Israel trengte en lov for det som har blitt fortalt.

Det tar ikke 40 år å gå fra Egypt til Israel, det tar kanskje et par uker. Reisen blir forlenget med alle disse årene når det blir klart at israelittene egentlig ikke ville innta landet, men gjorde i stedet opprør og planla å dra tilbake til Egypt. Derfor sier Gud at de må gå rundt i ørkenen til hele den generasjonen hadde dødd ut, noe som altså tok ca. 40 år (14:33-34).

Hendelsene i 4. Mosebok brukes ofte som advarende eksempler ellers i Bibelen, f.eks. i Sal 95, 1. Kor 10 og Hebreerne 3-4. Det er en lang periode med prøvelser som tærer på alle - til og med Moses. Boka handler mye om opprør og vantro, og overgangen fra den generasjonen som kom ut av Egypt - som aldri helt kommer til en ordentlig tro på Gud hvor de stoler på ham - til den nye generasjonen mot slutten av boka der det er et nytt håp.

Siden Jesus i NT fremstilles som en ny Moses som kommer med en større utfrielse, kan "ørkenvandring" brukes som et bilde på den kristne vandringen fra utfrielsen/dåpen (som Sivsjøunderet pekte fram mot) til den endelige "hvilen" (som inntagelsen av landet pekte fram mot, jf. Hebr. 4).

I tillegg ser vi Jesus mer konkret flere steder:

Tydeligst ser vi faktisk Jesus i kobberslangen i 21:1-9. Jesus henviser faktisk til denne i Joh 3:14-15, altså i kontekst av Joh 3:16. Den som ser på slangen skulle få leve, slik den som ser til Jesus skal få leve.

I Joh 6:48-51 sier Jesus at han er Livets brød som overgår mannaen i ørkenen, og Paulus bruker manna og vann som et bilde på nattverden i 1. Kor 10.

Bileam profeterer i 24:17-19 om en konge som skal komme fra Jakob - først David, men også den som David peker fram mot: Messias.

Josva het egentlig Hosea, men Moses endrer navnet hans til Josva i 13:16. Og Josva er egentlig det samme navnet som Jesus (Yeshua). Dette forbereder Josvas bok og parallellen mellom Josva og Jesus der.

*“Det tok Gud bare én natt å få Israel ut av Egypt, men det tok 40 år å få Egypt ut av Israel.”*

*“Når evangeliene, apostelen eller salmene blir lest, mottar en annen person dem med glede, omfavner dem gladelig... men hvis 4. Mosebok blir lest opp for ham... vil han bedømme at det ikke er noe der som er nyttig, ikke noe som kan være et middel for hans svakhet eller til hjelp for hans sjels frelse. Han vil hele tiden spytte det ut som tung og belastende mat.”* Origenes (ca. 185-254 e.Kr.)

*"Disse hendelsene er advarende eksempler for oss. De skal lære oss ikke å ha lyst til det onde, slik de hadde… Det som hendte med dem, skulle være til advarsel. Det ble skrevet til rettledning for oss…"* Paulus (1 Kor 10:6, 11)

### 4. Mosebok som advarende eksempler

Sal 78, 95, 106

Esek 20

1. Kor 10:

* om klaging og sette Gud på prøve (11:1, 11:4, 14:2, 14:36, 16:11-35, 41-49, 21:5)
* seksuell umoral (kap. 25)

Hebreerbrevet: 4. Mos 13-14 (via Sal 95)

Hebreerbrevet 3-4:

*"Gjør ikke hjertene harde som under opprøret"* 3:8

*"Se til at ingen av dere blir onde og vantro i hjertet og faller fra"* 3:12

*"…så ingen av dere skal la seg bedra av synden og bli forherdet"* 3:13

*"…så ingen faller fra på grunn av samme slags ulydighet"* 4:11

|  |  |
| --- | --- |
| **Israel i ørkenen** |  **Menigheten** |
| befridd fra Egypt ved Moses | befridd fra synd av Jesus (Matt: den nye Moses) |
| gjennom vann (1 Kor 10,2: *“døpt til Moses i skyen og i havet”*) | døpt (i den treenige Guds navn) |
| gjort til Guds folk (den gamle pakt) | gjort til Guds folk (den nye pakt) |
| fått Guds lov | fått Guds lov (ved Ånden) |
| på vei mot det lovede landet | på vei mot det lovede landet (Hebr.: “hvilen”) |

Ørkenvandringen kan ses på som et bilde på hele den kristne vandringen fra forløsning til den endelige frelsen.

### Ødemarken som et bilde

Et tvetydig bilde: Livstruende og farlig, men også trygghet fra fiender (israelittene fra Egypt, David fra Saul, Elia fra Jesabel) hvor Gud forsørger og åpenbarer seg. Et sted hvor man kan oppleve både godt og ondt.

Klaging, opprør og straff, eller lære å stole på Gud. Modning og lærdom, eller undergang og død.

Ørkenvandringen kan også ses på som et bilde på perioder i livet preget av åndelig tørke, ensomhet og prøvelser.

### 4. Mosebok

Folket går gjennom en smertefull prosess med testing (5. Mos 8:2,15-16) og modning hvor Gud lærer dem om konsekvensene av opprør og uansvarlige avgjørelser.

*"Du skal huske den lange veien som Herren din Gud førte deg disse førti år i ørkenen, fordi han ville ydmyke deg og prøve deg og få vite hva som bodde i ditt hjerte, om du ville holde hans bud eller ikke."* 5. Mos 8:2

*"Han ledet deg gjennom den store, uhyggelige ørkenen med giftslanger og skorpioner, et tørstende land uten vann. Han lot vannet strømme for deg fra harde fjellet. Han lot deg spise manna i ørkenen, en mat som dine fedre aldri hadde kjent til. Alt dette gjorde han for å ydmyke deg og prøve deg og så gjøre vel mot deg til slutt."* 5. Mos 8:15-16

Hver gang Israel gjør opprør, viser Gud sin rettferdighet og barmhjertighet på samme tid.

Den gamle generasjonen har sett Guds storhet og store undre gang på gang (14:22), men de kommer aldri til en ordentlig tro på Gud hvor de stoler på ham (= tillit) (14:23).

*"Ingen av disse mennene som har sett min herlighet og sett de tegnene jeg gjorde i Egypt og i ørkenen, og som likevel har satt meg på prøve for tiende gang og ikke hørt på det jeg har sagt, sannelig, ingen av dem skal se landet jeg med ed lovet fedrene deres. Ingen som forakter meg, skal se det!"* 14:22-23

Ørkenperioden forvandler Israel fra en gjeng med ex-slaver til en nasjon som er klar til å innta landet de har blitt lovt.

### Struktur

**Kap. 1-10 Sinaifjellet (20 dager). Den gamle generasjonen. Orden og forberedelser.**

Kap. 1-4: Organisering. 1. telling.

Kap. 5-10: Rensing. 1. instruksjoner.

**Kap. 11-25 Paran-ørkenen (38 år). Den tragiske overgangen. Uorden og utsettelse.**

Kap. 11-12: Til Kadesj. 1. reise.

Kap. 13-14: Ved Kadesj. Spionering & vantro.

Kap. 15-19: I ørkenen. 38 år.

Kap. 20-25: Til Moab. 2. reise

**Kap. 26-36 Moab (ca. 5 mnd). Den nye generasjonen. Orden og forberedelser**

Kap. 26-27: Reorganisering. 2. telling.

Kap. 28-30: Lover om ofringer og løfter. 2. instruksjoner.

Kap. 31-36: Kamp og første landdeling. 2. instruksjoner.

## Kap. 1-10

Kronologisk:

* helligdommen (9:15-23)
* ofringer (kap. 7-8)
* påske (9:1-14)
* manntall (kap. 1-6)
* avreise (kap. 10)

Teksten er ikke kronologisk, men følger mer leiroppsettet:

* stammene ytterst (kap. 1-2)
* prestene (kap. 3-4, 8)
* telthelligdommen innerst (kap. 9)

**Poenget:** Leseren blir ført inn mot telthelligdommen. Understreker viktigheten av at Gud må være sentrum. Gud ville ikke dra med dem i 2. Mos 33:3. Hensikten med 4. Mos 1-10 er at Gud kan gå sammen med dem.

### Kap. 1-4

En hær — som ikke får kamptrening men som blir renset og helliggjort, fordi de skal til kamp mot avgudsdyrkelse og synd, ikke mennesker.

De har gått fra 70 personer (2. Mos 1) til 600.000 menn.

Guds plan går framover og han har holdt løftene sine så langt.

Levittene får hver sin oppgave angående telthelligdommen. Strenge regler for hvem som gjør hva.

### Loven om sjalusi (5:11-31)

Når en mann mistenker at kona har vært utro, og det ikke finnes noen vitner. Denne loven skulle avgjøre om hun var skyldig eller ikke. Lignende ritualer i andre kulturer.

Hun skulle svare “amen” (la det skje om jeg er skyldig) til straffen (uklart nøyaktig hva straffen var, men konsekvensen ville være at hun ikke kunne få barn).

Skulle drikke vann + sand + blekk = ikke farlig. Det er Gud som avslører sannheten.

Hensikt:

1. Beskytte kvinnen mot falske anklager
2. Beskytte menighetens renhet

Viser hvor alvorlig Gud tar utroskap.

I historien i Joh 8:2-12 handler det om utroskap og Jesus skriver i sanden. Kanskje Jesus ønsker å henvise til denne historien fra 4. Mosebok, siden begge historiene handler om utroskap og sand?

### Øversteprestens velsignelse (6:22-27)

Eldste bevarte bibelteksten (“sølvrullene” fra ca. 600 f.Kr.)

Kommer kronologisk som det siste før avreise etter at de har vært lydige mot alt Gud har sagt.

Om at Herren skal velsigne dem (pga. Abraham) og bevare dem (i pakten), la sitt ansikt/nærvær (skyen) lyse over dem og være dem nådig, løfte sitt ansikt mot dem (og gi oppmerksomhet) og gi dem fred (og helhet og velvære, gjennom en rett relasjon med ham).

Er det derfor Paulus åpner brevene sine med “nåde og fred”?

*"De skal sette mitt navn på israelittene, og jeg vil velsigne dem."* 6:27

Den fullstendige oppfyllelsen av denne velsignelsen ser vi i slutten av Johannes Åpenbaring:

*“De skal se hans ansikt, og de skal ha hans navn på sin panne”* Åp 22:4

### Tidløse sannheter fra kap. 1-10

1. Gud vil ha orden (1. Kor 14:33)

*"for Gud vil ikke uorden, men fred."* 1. Kor 14:33a

1. Han gir menigheten ulike oppgaver (kap. 3-4) 🡪 nådegaver

## Kap. 11: Klaging 1 og 2

“Herren sa” i kap. 1-10, så taler folket i 11:1. Stor kontrast!

Mønsteret (som i 2. Mos 32): Folket klager

🡪 Herrens vrede blir tent 🡪 Moses går i forbønn 🡪 straffen opphører (og Gud er barmhjertig)

De klager “ondt” (LXX: “syndig”), noe som gjør Gud sint. Men når Moses klager, hører Gud og svarer ham. Hva er forskjellen?

Forskjell mellom å klage til Gud (Moses) og klage på Gud (folket) (v. 10)

Basis i Gudsrelasjonen (eller mangel på denne)

Sal 78: De syndet og stolte ikke på ham (v. 32), søkte ham bare når han drepte (v. 34), *“men han var barmhjertig, han tilga synden og ødela dem ikke, gang på gang holdt han vreden tilbake og slapp ikke all sin harme løs.”* (v. 38)

**Anvendelse:**

*"La oss ikke være misfornøyde og murre, slik noen av dem gjorde, de som ble drept av ødeleggeren."* (1 Kor 10:10)

Ikke spre det, men klag til Gud i stedet. Ikke få andre til å vakle. (Sal 73:15)

*"Hadde jeg sagt: «Slik vil jeg tale», da hadde jeg sveket dine barn."* Sal 73:15

## Kap. 13-14 (klage nr. 4)

De tror ikke Gud kan holde sine løfter og gi dem landet (14:2-3).

De planlegger å gjøre opprør, velge seg en ny leder og dra tilbake til Egypt - og de vil steine Moses, Aron, Josva og Kaleb (14:4,10).

Folket viser en fullstendig mangel på tillit til Gud og reagerer ut fra frykt i stedet. De forakter Gud selv om de har sett alt han har gjort for dem (14:11,23). De gjør opprør mot ham (14:9).

De har ikke tenkt seg inn i landet. De får dø i ørkenen, slik de heller vil (14:2,28).

Barmhjertighet: Tilgir dem (14:20) og lar dem bli nomader i ørkenen — noe som fortsatt er bedre enn å være slaver i Egypt.

## Hebreerne 3:7-19

v. 7-11: Fra Sal 95:7-11 (om 2 Mos 17 og spesielt 4 Mos 13-14)

v. 8: Forherde seg = forakte Gud og ikke tro, til tross for alle tegnene (4 Mos 14:11)

v. 18-19: vantro = ulydighet (tro = lydighet)

"Vantro" i 4 Mos 14 er ikke å ikke tro at Gud finnes, men å ikke stole på Gud. Det motsatte av tro er i Bibelen mistillit, ofte forbundet med frykt.

Det var ikke klagingen som var det gale, men at de ikke hadde tillit til ham. Ikke noe nytt, men det peker fram på den dagen alle skal dømmes.

Josva og Kaleb vil komme inn i landet fordi de hadde tillit til Gud. På samme måte vil de som har tillit til at Jesus var Guds Sønn få komme inn i Guds rike.

## Kap. 15

v. 2: *“Når dere kommer inn i landet…”* Nåde på tross av kap. 13-14.

v. 30-31: Den som med vilje bryter Guds lov, spotter Gud, viser forakt for hans ord og skal bli utstøtt av folket. Trolig ikke tilfeldig at dette kommer rett etter kap. 13-14.

v. 32-36: Eksempel. Han gjorde dette med vilje, noe som tydelig viser at han ikke bryr seg om paktstegnet (2. Mos 31:12-17), og derfor kan han ikke være en del av Guds folk. Han velger bort Gud.

➡ Virker naturlig å forstå “den utilgivelige synd” i NT og Hebr 6:4-8, 10:26-31 på samme måte.

## Kap. 16: Korahs opprør (klager nr. 5 og 6)

Levittene hadde ansvaret for telthelligdommen, men bare prestene (levitter av Arons slekt (16:40), foreløpig bare noen få) kunne ofre. (stadfestes i kap. 18-19)

Korah er en levitt av Kehat-slekten, som skulle ta seg av “det høyhellige” (4:4). Men han vil ha prestetjenesten også (v. 10). Bruker som argument at *“hele folket er hellig”* (v. 3), men han utfordrer dermed Guds ordninger (kap. 3-4).

v. 22: Moses går i forbønn så ikke hele folket dør (barmhjertighet)

v. 30: “graven”, ikke “helvete”.

v. 41: Klager på straffen for forrige klaging. Kaller synderne for *“Herrens folk”*. De nekter å tro på noe som helst av det Gud gjør.

v. 46: Aron går i forbønn og gjør soning, står mellom døde og levende (barmhjertighet).

➡ Jesus, den fullkomne øverstepresten som står mellom liv og død for oss

## Noen tanker om dødsstraff

Syndens lønn er døden. Egentlig fortjener all synd dødsstraff, og alle mennesker fortjener å dø - og kommer til å dø (16:29).

Når noen dør *“før tiden”* viser det at Gud fremskynder den uunngåelige dødsdagen (16:30).

Dette er ikke nødvendigvis det samme som å gå fortapt (20:26), og dødsriket (sheol) er ikke helvete. Det betyr bare at livene deres ble avsluttet.

Det er enda verre med overlegg å bryte den nye pakt (Hebr 10:26-31)

Paulus bruker dødsstraffen i GT i overført betydning om å støte ut en synder fra menigheten (1 Kor 5:2, 13). Få da den onde bort fra dere viser til slik skal du utrydde det onde hos deg (9 ganger i 5. Mos).

De som foraktet Gud i ørkenen, ville ikke inn i det lovede landet, døde derfor tidligere enn naturlig og kom dermed ikke inn. 🡪 De som forakter Gud nå, vil ikke inn i Guds rike, og får derfor ikke evig liv.

Mennesker, enten i 4. Mosebok eller i den nye pakt, vil ha liv kun hvis man stoler på Gud og hans løfter.

## Kap. 20 (år 40)

Tilbake til Kadesj (kap. 13-14). Hopper sannsynligvis fram til det 40. året og sier dermed med stillhet at de 38 årene var bortkastet.

Klage nr. 7 🡪 Selv Moses og Aron blir lei og gjør for første gang ikke slik Gud har sagt.

Moses slår klippen (som i 2. Mos 17), men han skulle tale til den. Han snakker også som om han gjør det og ikke Gud.

*“De gjorde ham bitter så han talte uten å tenke.”* (Sal 106:33)

Gud sier de ikke trodde på ham, helliget ham ikke, og satte seg opp mot det han sa (v. 12 og 24)

## Kap. 21: Klage nr. 8 og bronseslangen

21:4-9: Barmhjertighet i at de kan leve hvis de har tillit at kobberslangen redder dem.

*“Og slik Moses løftet opp slangen i ørkenen, slik må Menneskesønnen bli løftet opp, for at hver den som tror på ham, skal ha evig liv. For så høyt har Gud elsket verden…”* (Joh 3:14-16)

Den som har tillit til at Jesus redder, får leve.

## Bileam (kap. 22-24)

Bileam: En spåmann av yrke som trolig henvendte seg til ulike guder. Kanskje han kalte den relevante guden *“min gud”* uansett? (22:18)

Gud sier først nei, og Bileam adlyder. Andre gang Bileam spør, sier Gud ja med forbehold. Hvorfor flammer da Guds vrede opp i 22:22?

Likheter med Jakob (1. Mos 31-32) og Moses (2. Mos 4), hvor Gud sender dem med så stopper dem. Hver gang ville Gud at de skulle dra, men noe måtte ordnes opp først.

Kanskje Bileams motivasjon var pengene (2 Pet 2:15, Jud 11) og ikke å gjøre Guds vilje?

Ironi: “Seeren” (24:3-4) ikke kan se engelen, mens eselet kan det.

Utsagnene hans bekrefter løftene til Abraham:

1. 23:7-10: så mange at ingen kan telle dem

2. 23:18-24: at Gud er med dem

3. 24:3-9: at de skal få landet (og siterer 1. Mos 12:3)

4. 24:15-19: En fremtidig konge (David, 2. Sam 8:2) 🡪 Jesus

Hovedpoeng: Ingenting kan forandre Guds velsignelse over Israel.

## Kap. 25 (1. generasjons siste frafall)

Igjen en kontrast fra Guds velsignelse til folkets opprør.

v. 1-3: Når Bileam ikke kunne forbanne dem, foreslo han dette for Balak og midjanittene (31:16, Åp 2:14).

Både avgudsdyrkelse og seksuell umoral

Sal 106:28 - holdt offermåltid for døde

Mannen i v. 6-9 viser stor forakt for Gud og de som sørger over situasjonen. Han har med sine handlinger og vantro avskåret seg selv fra Guds folk.

## Kap. 26-36

Ingen dør fra kap. 26!

Potensielle kriser blir ikke til opprør men blir forhandlet og løst (27:1-11, 31:14-35, 32:1-42).

En positiv del av boka med håp for fremtiden

## Kap. 31: Krigen mot midjanittene

Pga. kap. 25

2. generasjonen gjør sin første tabbe, men de ser ikke ut til å ha onde hensikter.

32.000 kvinner spares (v. 35).

Midjanittene dukker opp igjen i Dommerne, så enten er dette en “krigsoverdrivelse” eller de bodde i ulike områder.

## Selofhads døtre (26:33, 27:1-11, kap. 36)

I andre kulturer kunne kvinner vanligvis ikke arve land og eiendom.

Gud gir dem denne retten hvis de ikke hadde noen bror og hvis de giftet seg med noen fra sin egen stamme.

Tydeligvis viktig siden det nevnes tre ganger og også avslutter hele boka.

## Jesus i 4. Mosebok

Kobberslangen (kap. 21) 🡪Joh 3:14-15

Manna 🡪 Livets brød (Joh 6:48-51)

Manna + vann 🡪 nattverden (1 Kor 10)

Bileams profeti (24:17-19)

Hosea 🡪 Josva (13:16)

Dom over vantro Israel 🡪 Dommen

Guds nærvær i helligdommen 🡪 Joh 1:14

Mellommannen Moses som går i forbønn 🡪 Jesus er vår talsmann/advokat (1 Joh 2:1)

## Tidløse sannheter og anvendelse

1. Slik som Gud var med Israel i ørkenen, er han med deg og leder deg inn til “hvilen” (Hebr. 4). Stoler du på at han kan få deg dit når du møter på motgang og demotiverende vanskeligheter? Hvordan reagerer du når du opplever å være i en “åndelig ørken”?
2. Er du fornøyd med de gavene du har fått av Gud? Søker du noe annet av egoistiske ambisjoner (Fil 2:3) eller stolthet (kap. 16)?
3. Er du misfornøyd med Gud? Klager du? Over hva og til hvem? Hvordan kan du bli takknemlig? (Kol 3:15-16)